**Obec Závada, 991 21 Závada č.54, IČO:00319708**

***Obecné zastupiteľstvo v Z Á V A D E podľa § 11 ods. 4 zák. SNR č. 369/1990 Zb. o obecnom zriadení v znení zmien a doplnkov s použitím § 7 zák. č. 85/1990 Zb. o petičnom práve vydáva tento***

**Interná smernica č. 3**

**Záväzný poriadok**

**vybavovania petícií obcou Z Á V A D A**

Časť prvá

Čl. 1

Úvodné ustanovenia

1. Tento poriadok upravuje a bližšie špecifikuje postup pri prijímaní a vybavovaní petícií (§ 7 zák. č. 85/1990 Zb. o petíciách).
2. Obec Závada pri prijímaní a vybavovaní petícií podaných v súlade s ustanoveniami zák. č. 85/1990 Zb. o petičnom práve postupuje podľa týchto zásad.

Tieto zásady sa nevzťahujú na postup orgánov samosprávy obce pri prijímaní, vybavovaní a rozhodovaní podľa zák. č. 152/1998 Z. z. o sťažnostiach.

1. Tieto zásady sú záväzným právnym predpisom pre všetkých zamestnancov obce Závada ako aj pre poslancov Obecného zastupiteľstva v Závade, príp. aj iné subjekty, pokiaľ sa podieľajú na realizácii úkonov a postupov na úseku petičného práva.
2. Tieto zásady sa nevzťahujú na postup pri odvolávaní starostu obce prostredníctvom petície obyvateľov obce podľa § 11a zákona SNR č. 369/1990 Zb. o obecnom zriadení v znení neskorších predpisov.

Čl. 2

Petícia

1. Petíciou sa rozumie písomná žiadosť, návrh alebo sťažnosť, ktorou sa fyzická osoba alebo právnická osoba samostatne alebo spoločne s inými obracia na obec a štátne orgány vo veciach verejného alebo iného spoločného záujmu (§ 1 ods. 1 zák. č. 85/1990 Zb. o petičnom práve).
2. Petícia musí spĺňať všetky náležitosti uvedené v zák. č. 85/1990 Zb. o petičnom práve a to:
   1. musí ísť o písomné podanie adresované obci,
   2. musí byť pod ňou uvedené meno, priezvisko a bydlisko toho, kto ju podáva.

Ak petíciu podáva petičný výbor, musia byť uvedené mená, priezviská a bydliská všetkých členov výboru a meno a priezvisko toho, kto je oprávnený členov výboru v tejto veci zastupovať.

* 1. musí sa dotýkať verejného alebo iného spoločného záujmu
  2. pri podpisoch občanov musí byť uvedené:
* meno a priezvisko,
* bydlisko – trvalý pobyt.

1. Ak podpisové hárky neobsahujú text petície, musia sa označiť tak, aby bolo zrejmé, aká petícia sa má podporiť podpismi. Na podpisových hárkoch petície musí byť (§ 4 ods. 4 zák. č. 85/1990 Zb. o petičnom práve):

* text petície alebo také označenie petície, aby bolo zrejmé, aká petícia je podpismi podporená,
* meno, priezvisko a bydlisko toho, kto petíciu zostavil, alebo meno, priezvisko a bydlisko toho, kto je oprávnený členov petičného výboru v tejto veci zastupovať.

1. Ak vzíde petícia zo zhromaždenia obyvateľov, musí byť uvedené, z akého zhromaždenia vzišla a ako bola zhromaždením schválená (§ 6 zák. č. 85/1990 Zb. o petičnom práve).

Časť druhá

Poradný výbor pre vybavovanie petícií

a evidencia petícií

Čl. 3

Úvodné ustanovenia

1. Na vybavovanie petícií zriaďuje starosta obce „Poradný výbor na vybavovanie petícií“:

„Poradný výbor na vybavovanie petícií“ sa vytvára „ad hoc“ a to najneskôr do troch dní po prijatí petície podateľňou Obecného úradu v Závade.

1. Výbor je poradným orgánom starostu obce a obecného zastupiteľstva.

Čl. 4

Evidencia petícií

1. Obec Závada je povinná prijať petíciu adresovanú obci Závada

Všetky došlé petície sa musia bezodkladne zaevidovať v osobitnej „Evidencii petícií Obecného úradu v Závade a musia prejsť cez podateľňu Obecného úradu v Závade v súlade s vnútro – organizačnými predpismi obce..

Evidencia podaných petícií obsahuje :

- dátum doručenia petície

- meno, priezvisko a adresu toho kto ju podáva, ak ju podáva petičný výbor uvedú sa údaje o každom

členovi a o osobe oprávnenej zastupovať výbor

- predmet petície, čoho sa petícia týka, čoho sa občania domáhajú

- kedy a komu sa petícia odovzdala na prešetrenie

- výsledok prešetrenia

- prijaté opatrenia, termíny ich splnenia

- dátum odoslania oznámenia o výsledku prešetrenia

1. Ihneď po zaevidovaní príslušný pracovník obce doručí petíciu starostovi obce.
2. Starosta obce Závada preskúma v postupných krokoch:
   1. či sa petícia dotýka pôsobnosti obce (§ 1 ods. 1 zák. č. 85/1990 Zb. o petičnom práve).

V prípade, že petícia nepatrí do pôsobnosti obce, odstúpi ju do 10 dní príslušnému štátnemu orgánu a upovedomí o tom písomne toho, kto petíciu podal.

* 1. či petícia nenapĺňa ust. § 1 ods. 3 zák. č. 85/1990 Zb. o petičnom práve.

Ak sa zistia skutočnosti uvedené v citovanom ustanovení zákona odstúpi starosta obce petíciu prokurátorovi a upovedomí o tom toho, kto petíciu podal.

1. Ak petícia spĺňa všetky zákonné náležitosti platnej právnej úpravy, odstúpi ju starosta obce „Poradnému výboru na vybavovanie petícií“.

Poradný výbor na vybavovanie petícií

Čl. 5

1. Poradný výbor pre vybavovanie petícií sa schádza podľa potreby, za účelom pomôcť starostovi a obecnému zastupiteľstvu pri posudzovaní obsahu petície a pri preskúmavaní súlade petície, jej obsahu a jej náležitostí ako podania, tak aj súlade spôsobu prevedenia so zák. č. 85/1990 Zb. o petičnom práve.
2. Poradný výbor má vždy nepárny počet členov, najmenej však piatich.

Členov poradného výboru menuje obecné zastupiteľstvo na návrh starostu obce na volebné obdobie orgánov samosprávy obce.

Členovia poradného výboru si spomedzi svojho stredu zvolia nadpolovičnou väčšinou hlasov predsedu výboru.

1. Prvé zasadnutie poradného výboru zvoláva písomne starosta obce v lehote do 10 dní od doručenia petície pokiaľ už nebola vybavená podľa ustanovení týchto zásad iným spôsobom.

Starosta zároveň s pozvánkou na zasadnutie komisie zašle všetkým členom poradného výboru fotokópiu petície so všetkými prílohami.

Ďalšie zasadnutie, resp. zasadnutia poradného výboru zvoláva jej predseda, ktorý o konaní zasadnutia ako aj výsledkoch doterajšej práce výboru písomne informuje starostu obce.

Čl. 6

Poradný výbor skúma, či petícia spĺňa všetky formálne náležitosti petície.

V prípade, že petícia nespĺňa podmienky, ktoré zák. č. 85/1990 Zb. o petičnom práve určuje ako jej špecifické črty a podmienky, vráti poradný výbor toto podanie starostovi obce spolu s písomným zdôvodnením.

Starosta obce zabezpečí odstránenie vecných nedostatkov, ktoré neumožňujú prešetrenie a to výzvou osobe, ktorá petíciu podala, aby ich odstránila v primeranej lehote alebo zabezpečí vybavenie tohto podania podľa obsahu – napr. môže ísť o oznámenie, sťažnosť a pod. Po odstránení vecných nedostatkov postúpi starosta petíciu opätovne na posúdenie poradnému výboru.

Po posúdení poradným výborom tento postúpi výsledok posúdenia a prejednania petície spolu s písomnou odpoveďou príslušnému orgánu obce na vybavenie.

Časť tretia

Vybavovanie petícií

Čl. 7

1. Výsledok prejednania petície sa zašle písomne tomu, kto podal petíciu, a to v lehote do 30 dní od jej doručenia Obecnému úradu v Závade
2. Na podpisovanie písomnosti obce týkajúce sa petície je oprávnený starosta obce alebo ním poverená osoba.

Poradný výbor na vybavovanie petícií ani samotný predseda výboru nie sú oprávnení podpisovať písomnosti týkajúce sa vybavenia petície.

Časť štvrtá

Spoločné a záverečné ustanovenia

Čl. 8

(1 ) O Jednotlivých úkonoch a postupoch príslušný orgán obce vyhotovuje písomné záznamy resp. písomné zápisnice najmä s nasledovnými náležitosťami :

- miesto a čas prešetrenia

- zistenia

- dátum vyhotovenia zápisnice

- označenie orgánu prešetrujúceho alebo vybavujúceho petíciu

- mená a vlastnoručné podpisy osôb, ktoré petíciu vybavovali alebo prešetrovali

- mená a podpisy osôb., ktorých sa zistenia priamo dotýkajú a boli oboznámené s obsahom petície

- ak boli zistené nedostatky, prijaté opatrenia, lehota na ich splnenie, a povinnosť predložiť správu o ich plnení

1. Zmeny a doplnky tohto „Záväzného poriadku vybavovania petícií“ schvaľuje Obecné zastupiteľstvo v Závade
2. Na tomto „Záväznom poriadku vybavovania petícií“ sa uznieslo Obecné zastupiteľstvo v Závade dňa 14.12.2008
3. Tento „Záväzný poriadok vybavovania petícií“ nadobúda účinnosť dňom 01.01.2009

V Závade, dňa 14.12.2008

Miroslav K A L M Á R

starosta obce